**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS MIESTO SAVIVALDYBĖS TARYBOS 2011 M. SAUSIO 27 D. SPRENDIMO NR. T2-20 „DĖL NEMOKAMO MOKINIŲ MAITINIMO RŪŠIŲ IR SOCIALINĖS PARAMOS MOKINIAMS TEIKIMO TVARKOS APRAŠO PATVIRTINIMO“ PAKEITIMO**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 4 dalimi, 18 straipsnio 1 dalimi, Lietuvos Respublikos socialinės paramos mokiniams įstatymo (Žin., 2006, Nr. 73-2755; 2008, Nr. 63-2382, Nr. 149-6027; 2009, Nr. 153-6886; 2011, Nr. 155-7355) 14 straipsnio 2 dalies 3 punktu, 4 dalies 4 punktu, Mokinių nemokamo maitinimo mokyklose tvarkos aprašo, patvirtinto Lietuvos Respublikos Vyriausybės 2009 m. gruodžio 23 d. nutarimu Nr. 1770 (Žin., 2009, Nr. 158-7156), 4 ir 5 punktais, Klaipėdos miesto savivaldybės taryba nusprendžia:

1. Pakeisti Klaipėdos miesto savivaldybės tarybos 2011 m. sausio 27 d. sprendimą Nr. T2-20 „Dėl nemokamo mokinių maitinimo rūšių ir Socialinės paramos mokiniams teikimo tvarkos aprašo patvirtinimo“ (pakeistas Klaipėdos miesto savivaldybės tarybos 2012 m. gegužės 24 d. sprendimu Nr. T2-144):

1.1. pripažinti netekusiu galios 1.3 papunktį;

1.2. pakeisti nurodytu sprendimu patvirtintą Socialinės paramos mokiniams teikimo tvarkos aprašą:

1.2.1. pripažinti netekusiu galios 4 punktą;

1.2.2. išdėstyti 5 punktą taip:

„5. Teisę į nemokamus pietus, atsižvelgiant į Socialinių išmokų poskyrio specialistų surašytą buities ir gyvenimo sąlygų patikrinimo aktą, turi mokiniai, jeigu vidutinės pajamos vienam iš bendrai gyvenančių asmenų ar vienam gyvenančiam asmeniui per mėnesį yra mažesnės kaip 2 VRP dydžiai, šiais atvejais:

5.1. mokinį (mokinius) augina vienas iš tėvų (nutraukęs santuoką, gyvena skyrium, vienas iš tėvų miręs ar kt.);

5.2. yra neįgalūs arba bendrai gyvenantys asmenys (vienas iš bendrai gyvenančių asmenų) yra neįgalūs (invalidai) ar sukakę senatvės pensijos amžių;

5.3. bendrai gyvenantys asmenys augina tris ir daugiau vaikų;

5.4. bendrai gyvenantiems asmenims ar vienam gyvenančiam asmeniui atsirado papildomų išlaidų nelaimingo atsitikimo, sunkios ligos bei kitais atvejais, dėl kurių pablogėjo šeimos materialinė padėtis;

5.5. yra patyrę socialinę riziką.“;

1.2.3. išdėstyti 6 punktą taip:

„6. Teisę į nemokamą maitinimą vasaros atostogų metu mokyklose organizuojamose dieninėse vasaros poilsio stovyklose turi mokiniai Tvarkos aprašo 5 punkte numatytais atvejais.“;

1.2.4. išdėstyti 17.3.1 papunktį taip:

„17.3.1. jeigu paskutinį mokslo metų mėnesį mokinys turėjo teisę gauti nemokamą maitinimą pagal Įstatymo 5 straipsnio 1 dalį arba Tvarkos aprašo 5 punktą (atskiras prašymas skirti paramą nereikalingas); “;

1.2.5. išdėstyti 21 punktą taip:

„21. Tvarkos aprašo 5 ir 14 punktuose numatytais atvejais ar kilus įtarimui, kad pateikta neteisinga informacija, socialinė parama mokiniams skiriama atsižvelgiant į Socialinių išmokų poskyrio specialistų surašytą buities ir gyvenimo sąlygų patikrinimo aktą. Buities ir gyvenimo sąlygų patikrinimo aktas yra vienas iš dokumentų teisei į socialinę paramą mokiniams nustatyti.“;

1.2.6. išdėstyti 41 punktą taip:

„41. Tvarkos aprašo 5 ir 6 punktuose nurodyta parama finansuojama iš valstybės biudžeto specialiosios tikslinės dotacijos savivaldybių biudžetams ir Švietimo ir mokslo ministerijai valstybės biudžete skirtų bendrųjų asignavimų ir įstatymų nustatyta tvarka gautų kitų lėšų.“

2. Nustatyti, kad įsigaliojus šio sprendimo nuostatoms:

2.1. tais atvejais, kai sprendimas dėl socialinės paramos mokiniams skyrimo priimtas arba dėl socialinės paramos mokiniams buvo kreiptasi iki šio sprendimo įsigaliojimo, taikomos iki šio sprendimo įsigaliojimo galiojusios Socialinės paramos mokiniams teikimo tvarkos aprašo nuostatos;

2.2. jeigu dėl socialinės paramos mokiniams kreipiamasi įsigaliojus šio sprendimo nuostatoms, skiriant socialinę paramą mokiniams, taikomos šio sprendimo nuostatos.

 3. Skelbti apie šį sprendimą vietinėje spaudoje ir Klaipėdos miesto savivaldybės interneto tinklalapyje.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Svetlana Vasiliuk, tel. 31 49 87

2012-10-24